钦定古今图书集成/明伦汇编/氏族典/第321卷 > 《廖用贤尚友录》 > 曾源友
## 钦定古今图书集成/明伦汇编/氏族典/第321卷 > 《廖用贤尚友录》 > 曾源友

按《江西通志》：“源友，泰和人，任石城训导。元季，红巾寇
掠县，源友负母出走，遇寇欲劫之去，源友跪陈母老，
寇怒，欲害其母。源友以身蔽母，寇连刃之，几死。适寇
帅踵至，悯其孝，傅善药，得免归。母卒，哀毁庐墓，有司
具实以闻，为立孝子亭于墓所。”